На большасці панадворкаў бачна гаспадарская рука. У хату Яна Мурзіча з Пастаў наведваецца малодшы сын Андрэй. У Півуса Мацура прыжыліся прыезджыя. У доме Аркадзія Тананы гаспадарыць дачнік, Уладзіслава Рагіні — дзеці і ўнукі, садзяць тут агародніну, кветкі, адпачываюць. З карэнных засталася толькі Людміла Несцяронак. Трымае козачак, даглядае кветxadнік. Некаторыя хаты разабраны, і на іх месцы пасвяцца козы. Не дае загінуць роднай вёсачцы Пётр Кароль, які жыве ў Полацку. Ён выкупіў некаторыя пустуючыя дамы, падтрымлівае каля іх парадак, развёў авечак і коз, кароў, гусей, у штучных вадаёмах — рыбу. На пару тыдняў з Вілейкі падыхаць родным паветрам прыязджае яго маці Леакаxadдзія Баляславаўна.